**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTO IR NEĮRENGTOS PASTOGĖS DALIŲ PARDAVIMO“ (N)**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būsto nuomininko ir neįrengtos pastogės bendraturčių prašymus dėl leidimo įsigyti nuomojamą savivaldybei nuosavybės teise priklausantį būstą ir neįrengtos pastogės dalis, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būsto nuomininko G. L. ir neįrengtos pastogės bendraturčių P. G., S. G., A. V., V. V., G. S., N. T., S. U. ir V. P. prašymai pirkti nuomojamą savivaldybei nuosavybės teise priklausantį būstą ir neįrengtos pastogės dalis.

Savivaldybės būsto nuomininkas G. L. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 56,82 kv. m ploto būstą Sausio 15-osios g. 20-*(duomenys neskelbtini)*, Klaipėda. Būstas nuomojamas ne socialinio būsto nuomos sąlygomis, kuriame nuomininkas išgyvenęs ne trumpiau kaip 5 metus. Turto vertintojai UAB „OBER-HAUS“ nekilnojamas turtas nustatė būsto rinkos vertę – 60 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininkui skolinio įsipareigojimo įvykdymą būsto pirkimui, užtikrina kredito davėjas – AB SEB bankas (j. k. 112021238). Pateiktas 2021-10-29 banko pranešimas.

 Klaipėdos miesto savivaldybei nuosavybės teise priklauso 1452/10000 bendrosios dalinės nuosavybės dalys 29,32 kv. m ploto, bendras plotas – 201,90 kv. m neįrengtos pastogės gyvenamajame name Jūros g. 6, Klaipėda. Klaipėdos miesto savivaldybės administracijos direktoriaus 2021 m. rugsėjo 16 d. įsakymu Nr. AD2-1786 „Dėl turto pripažinimo netinkamu (negalimu) naudoti“, savivaldybei priklausanti 1452/10000 neįrengtos pastogės dalis Jūros g. 6, Klaipėdoje, pripažinta netinkama (negalima) naudoti reikmėms, susijusioms su savivaldybės butų ar kitų patalpų naudojimu ir pavesta Turto valdymo skyriui turtą parduoti bendraturčiams. Vadovaujantis teisės aktais dėl neįrengtos pastogės dalies pardavimo buvo išsiųsti pasiūlymai visiems neįrengtos pastogės bendraturčiams. Pageidavimą įsigyti neįrengtos pastogės dalį pareiškė aštuoni bendraturčiai: P. G., S. G., A. V., V. V., G. S., N. T., S. U. ir V. P. Bendraturčiai susitarė neįrengtos pastogės dalį pirkti lygiomis dalimis. Turto vertintojai UAB „OBER-HAUS“ nekilnojamasis turtas nustatė neįrengtos pastogės 1452/10000 dalių Jūros g. 6, Klaipėdoje, rinkos vertę – 6 070,00 Eur (iš jų 70,00 Eur už turto vertės nustatymą), kuri atitinka palėpės dalies pardavimo kainą. Pirkėjai už perkamą turtą mokės lygiomis dalimis po 758,75 Eur (iš jų po 8,75 Eur už turto vertės nustatymą).

 Sprendimo 1 punkte nurodytam pirkėjui G. L. savivaldybės taryba savo sprendimu turi užtikrinti leidimą įkeisti parduodamą būstą pirkėjo skolinio įsipareigojimo įvykdymui kredito davėjui AB SEB bankui, numatant, kad būsto hipoteka įsigalios, kai bus visiškai atsiskaityta su savivaldybės administracija už perkamą būstą, sumokėta būsto kaina, netesybos ir įvykdytos kitos prievolės.

 Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 4 ir 5 punktais, 27 straipsniu, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ 16.6 papunkčiu ir Klaipėdos miesto savivaldybės administracijos direktoriaus 2021 m. lapkričio 8 d. įsakymu Nr. AD2-2156 „Dėl parduodamo savivaldybės būsto ir neįrengtos pastogės dalių įkainojimo aktų patvirtinimo“, patvirtinti būsto ir neįrengtos pastogės dalių įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkas ir turto bendraturčiai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2021 m. lapkričio 8 d. įsakymas Nr. AD2-2156 „Dėl parduodamo savivaldybės būsto ir neįrengtos pastogės dalių įkainojimo aktų patvirtinimo“.

2

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 66 150,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 150,00 Eur, naudojamos socialinio būsto fondo plėtrai.

 Teikiame svarstyti šį sprendimo projektą.

 PRIDEDAMA. Turto vertės nustatymo pažymų kopijos (N) – 2 lapai.

Turto valdymo skyriaus vedėjas Edvardas Simokaitis